armvectores/hy_wikipedia_2023 huggingface dataset:
Բելգրադ Արենա

«Բելգրադ Արենա» (սերբ.՝ «Београдска Арена»), փակ արենա, որը գտնվում է Նովի Բեոգրադում, (Բելգրադ, Սերբիա)։ Այն նախատեսված է որպես ունիվերսալ դահլիճ մարզական և մշակութային միջոցառումների և այլ ծրագրերի համար։ Ընդհանուր տարածքը, որը ընդգրկում է 48 000 քառակուսի մետր, և ընդհանուր տարողությունը, որը 25 000 տեղերի համար է (ձեռքի գնդակ, վոլեյբոլ, բասկետբոլ և այլ միջոցառումների համար), խոշորագույն փակ արենաներից է աշխարհում։ Առավելագույն տարողությունը կարող է լինել 20.000 Արենայի արժեքը գնահատվել է մոտ 70 միլիոն եվրո։


== Ծանոթագրություններ ==
Ժալապանի գավառ

Ժալապանի գավառ  (պորտ.՝ Microrregião do Jalapão), գավառ Բրազիլիայում, մտնում է Սեարա նահանգի մեջ։ Մտնում է Արևմտյան Տոկանտինսի մարզի մեջ։ Բնակչությունը կազմում է 65 705 մարդ 2006 թվականի տվյալով։ Զբաղեցված տարածքը 53 416,435  կմ²։ Բնակչության խտությունը 1,2  մարդ/կմ²։


== Վիճակագրություն ==
Համախառն ներքին արտադրանքը կազմել է 127 692 223,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2004 թվականին կազմում է 2 017,29 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,621։


== Գավառի կազմ ==
Գավառի կազմի մեջ են մտնում հետևյալ համայնքները.

Գոյատինս
Իտակաժա
Սմբատյան վարժարան

Սմբատյան վարժարան, հիմնադրվել է 1872 թվականին, Խարբերդում, «Սմբատյան հոգեսեր ընկերության» ջանքերով։ Անհրաժեշտ գրենական պիտույքներ և դասագրքեր ստացվել են Կ․ Պոլսից։ Դասավանդվել են քերականություն, տրամաբանություն, հայոց պատմություն, քաղաքավարության կանոններ, հայերեն, ֆրանսերեն, թուրքերեն։ Վարժարանը վերելք է ապրել Պետրոս Ադամյանի տեսչության շրջանում։ 1877—1878 թվականներին ռուս-թուրքական պատերազմի ժամանակ ուժեղացել են ռեպրեսիաները, Պետրոս Ադամյանը ձերբակալվել է, վարժարանը՝ փակվել։ 1895 թվականի ջարդերից հետո այն վերաբացվել է և դարձել իբրև իգական ճեմարան «Նոր Սմբպտյան ընկերության» (1908 թվական) տնօրինությամբ։ Սմբատյան վարժարանում դասավանդել են Արմեն Այվազյանը, Թաթարյանը, Միքայել վարժապետը, սաներից են՝ Հովհաննես Թլկատինցին, Պտտիկյանը և ուրիշներ։ Վարժարանը գործել է մինչև 1915 թվականը։
Տիշկովիչի (գյուղ, Իվանիչևի շրջան)

Տիշկովիչի (ուկրաիներեն՝ Тишковичі), գյուղ Ուկրաինայի Վոլինի մարզի Իվանիչևի շրջանում։ Հիմնադրվել է 1452 թվականին։
2001 թվականի տվյալներով Տիշկովիչի գյուղում բնակվում էր 585 մարդ։ Բնակավայրը զբաղեցնում է 8,1 կմ² տարածք։ Բնակչության խտությունը կազմում էր 72,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զարիֆբեյ

Զարիֆբեյ, ձմեռանոց Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Մամախաթուն գյուղաքաղաքից 5.5 կմ հյուսիս-արևելք, Արևմտյան Եփրատի ավազանի գետակներից մեկի ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆոնտիեն

Ֆոնտիեն (ֆր.՝ Fontienne, օքս.՝ Fontiena), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Սենտ-Էտեն-լեզ-Օրգ կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04087։


== Բնակչություն ==
Համայնքի բնակչությունը 2008 թվականին կազմում էր 133 մարդ։


== Տնտեսություն ==
2007 թվականի տվյալներով 84 աշխատունակ տարիքի մարդկանցից (15-64 տարեկան) 56-ը տնտեսապես ակտիվ էին, 28-ը անգործ (ակտիվության ցուցանիշը 66,7 %, 1999 թվականին եղել է՝ 64,5%)։ 56 աշխատունակ բնակիչներից 48-ը աշխատում էին (26 տղամարդ և 22 կին), անաշխատանք էին 8-ը (6 տղամարդ և 2 կին)։ 28 անգործ մարդկանցից 7-ը աշակերտներ կամ ուսանողներ են, 9-ը թոշակառու, 12-ը չէին աշխատում այլ պատճառներով։


== Տեսարժան վայրեր ==
Ծխական եկեղեցի Սեն-Պեր
Մատւռ Սենտ-Անն
Նախկին վանք


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ`Ֆոնտիեն» (ֆրանսերեն)։ Արխիվացված օրիգինալից 2012-10-29-ին։ Վերցված է 2012-8-29 
«Ֆոնտիեն» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-13
Թշնամուն չի հանձնվում մեր հպարտ «Վարյագը»

Թշնամուն չի հանձնվում մեր հպարտ «Վարյագը» (ռուս.՝ Врагу не сдаётся наш гордый «Варяг»), ավստրիացի բանաստեղծ Ռուդոլֆ Գրեյնցի խոսքերով (թարգմանիչ՝ Եվգենիա Ստուդենսկայա) գրված «Վարյագ» հածանավի և «Կորեեց» հրետանավակի քաջագործությանը նվիրված երգ։


== Նախապատմություն ==

Ռուս-ճապոնական պատերազմի ժամանակ ռուսական տորմիղի «Վարյագ» հածանավը և «Կորեեց» հրետանավակը անհավասար մարտ են սկսել ճապոնական վեց հածանավերի և ութ ականակիրների դեմ Չեմուլպո ծովախորշի մոտակայքում։ Այն բանից հետո, երբ վնասված «Վարյագը» կորցրեց մարտը շարունակելու հնարավորությունը և վերադարձավ նավահանգիստ, նավի անձնակազմը խորտակում է այն, իսկ հրետանավն էլ պայթեցվում է։


== Արտաքին հղումներ ==
Երգը mp3 «Խորհրդային երաժշտություն կայքում
Երգի պատմությունը Archived 2007-12-08 at the Wayback Machine. և մեղեդին mp3 ֆորմատով(չաշխատող հղում)
Երգը «Վարյագ» ֆիլմի կադրերով
Երգը Մ. Տրոշինի կատարմամբ
Լուի Բրենդայս

Լուի Բրենդայս (անգլ.՝ Louis Dembitz Brandeis, նոյեմբերի 13, 1856(1856-11-13)[…], Լուիսվիլ, Կենտուկի, ԱՄՆ - հոկտեմբերի 5, 1941(1941-10-05)[…], Վաշինգտոն, Կոլումբիայի շրջան, ԱՄՆ), ամերիկացի իրավաբան, ում անունով կոչվել է Բրանդայսի համալսարանը։ 1916-1939 թվականներին եղել է Միացյալ Նահանգների Գերագույն դատարանի անդամ։


== Կենսագրություն ==
Ծնվել է 1856 թվականի նոյեմբերի 13-ին Կենտուկի նահանգում՝ Լուիսվիլեում, հրեական ընտանիքում։ Նրա ծնողները ներգաղթել էին Բոհեմից։
ԱՄՆ-ի քաղաքացիական պատերազմի ժամանակ ծնողները ստիպված են եղել ժամանակավորապես տեղափոխվել Ինդիանա։ Այնուհետև հայրը 1872 թվականին ընտանիքին տեղափոխեց Եվրոպա և ինքը վերադարձավ ԱՄՆ։
14 տարեկանում Լուին ավարտեց Louisville Male High School դպրոցը։ 1872 թվականից գտնվում էր Եվրոպայում և և սովորում դրեզդենի Annen-Realschule դպրոցում։ 1875 թվականին վերադառնալով ԱՄՆ սովորել է Հարվարդյան իրավաբանական դպրոցում, որն ավարտել է 20 տարեկանում և միացել Pow-Wow ակումբին։ Ինստիտուտն ավարտելուց հետո մեկ տարի մնաց Հարվարդում, որտեղ ուսումնասիրել է իրավունքը։ 1878 թվականին սկսել է աշխատել Սենթ Լուիս իրավաբանական ընկերությունում, որտեղ իրավաբանական ամսագրում հրապարակել է իր առաջին աշխատանքը։ Յոթ ամիս աշխատելուց հետո նա ընդունեց իր Հարվարդի դասընկեր Սամուել ՈՒարենի (անգլ.՝ Samuel Dennis Warren) առաջարկը` Բոստոնում իրավաբանական ընկերություն ստեղծելու համար։

Երկու տարի Գրեյի մոտ աշխատելով որպես դպիր Լուին շարունակել է իր գործունեությունը Ուարենի հետ իրենց սեփական իրավաբանական ընկերությունում, որը շատ հաջող էր։ Այդ ժամանակ արդարադատության գլխավոր ղեկավար Մելվիլ Ֆուլերը (անգլ.՝ Melville Fuller) խորհուրդ է տվել նրան համագործակցել Միացյալ Նահանգների արևելքում գտնվող լավագույն փաստաբաններից մեկի հետ։ Բրենդեյսի և Ուարենի ընկերությունը սկսեց իր գործունեությունը 1879 թվականին, այսօր գործում է Nutter McClennen & Fish անվամբ։
Շուտով Լուի Բրենդեյսը դարձավ առաջադեմ շարժման առաջատար, ով օրենքը դարձրեց որպես սոցիալական փոփոխոթյունների գործիք։ Անցկացրել է բազմաթիվ հաջողված գործեր, այդ թվում Pinchot-Ballinger-ի հետաքննությունը, որտեղ նա աջակցել է ԱՄՆ-ի բնապահպանական շարժմանը։ 1912 թվականին մասնակցել է նախագահական քարոզարշավին՝ աջակցելով թեկնածու Վուդրո Վիլսոնին, որը դարձավ նախագահ։
Մահացել է սրտի կաթվածից 1941 թվականի հոկտեմբերի 5-ին Վաշինգտոնում:Կնոջ մոխրի հետ միասին իր մոխիրը ևս թաղված է Լուիսվիլում։


=== Անձնական կյանք ===
1890 թվականին նշանադրվել է Ալիս Գորդմարկի հետ(անգլ.՝ Alice Goldmark), ով Ջոզեֆ Գոլդմարկի դուստրն էր։ Նրանք ամուսնացան 1891 թվականի մարտի 23-ին Ալիսայի ծնողների տանը՝ Նյու Յորքում։ Այնուհետև նորապսակները տեղափոխվեցին իրենց սեփական համեստ տուն։ Ընտանիքում ծնվեցին երկու դուստրեր՝ Սյուզան (1893) և Էլիզաբեթ (1896)։
Ընտանիքն ապրում էր լայն պայմաններում։ Նրանք Մասսաչուսեթս նահանգում կառուցել են ամառանոց, որտեղ անցկացրել են բազմաթիվ հանգստյան օրեր։ Լուին և Ալիսը միշտ խուսափել են շքեղ ընդունելություններից և պաշտոնական երեկոներից, ճամփորդության ժամանակ շքեղ հյուրանոցներում չէին ապրում։


== Ծանոթագրություններ ==


== Արտաքին հղումներ ==
Biographical Directory of Federal Judges - Brandeis, Louis Dembitz
Works by Louis Brandeis at Project Gutenberg(անգլ.)
Works by Louis Brandeis at LibriVox(անգլ.)
Արիգրան

Արիգրան, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1907 թվականին գյուղն ունեցել է 145 խաղը բնակիչ, իսկ 1908-ին՝ 168 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
(4524) Բարկլայդետոլլի

(4524) Բարկլայդետոլլի (անգլ.՝ Barklajdetolli), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 8-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,320906 ա. մ., առավելագույնը մոտենում է 2,0136 ա. մ. հեռավորության վրա և հեռանում 2,6282 ա. մ.։ Արեգակի շուրջ մեկ ամբողջական պտույտ է կատարում 1291,47 երկրային օրվա ընթացքում, իր ուղեծրով շարժվելով միջինում 0,278752 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4524) Բարկլայդետոլլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նեեվիլեր պրե Լոտերբուր

Նեեվիլեր պրե Լոտերբուր (ֆր.՝ Neewiller-près-Lauterbourg), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 681 մարդ, բնակչության խտությունը` 92.78 մարդ/կմ²։ Բնակավայրը զբաղեցնում է 7.34 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ արևելք, Ստրասբուրգ քաղաքից` 50 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 471 աշխատունակ (15-64 տարեկան) բնակիչ, որոնցից ակտիվ էին 362-ը, իսկ ոչ ակտիվները` 109։ Ակտիվության ցուցանիշը կազմում է 76,9 %։ 362 աշխատունակ մարդկանցից աշխատել է 339 անձ (191 տղամարդ և 148 կին)։ Գործազուրկ են եղել 23 անձ (14 տղամարդ և 9 կին)։ 109 անաշխատունակներից 26-ը եղել են աշակերտներ կամ ուսանողներ, 43-ը` թոշակառուներ, իսկ 40-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստոմակ

Ստոմակ (անգլ.՝ stomacher՝ «որովայն») զարդարուն ներդիր՝ իրանակալի համար, եվրոպական կանացի զգեստի մի մաս, առավելապես՝ 17-18-րդ դարերում։ Ստոմակները ավելի բնորոշ են «Նրբակիրթ դարաշրջանի» նորաձևությանը, բայց հանդիպել են և՛ ավելի վաղ, և՛ հետագայում` ընդհուպ մինչև 20-րդ դար


== 16-17-րդ դարեր ==
Նոր ժամանակաշրջանի եվրոպական զգեստները ձևվածքով բարդ էին՝ բազմաշերտ էին և կազմված էին բազմաթիվ առանձին տարրերից։ 16-17-րդ դարերում ձևավորվում է զգեստի տեսակ՝ կրծկալի արտահայտված կոնաձևությամբ, որը ներքևի հատվածում նեղանում էր, մինչդեռ հագուստի վերին մասը, այսինքն՝ իրանակալը, պետք է լիներ ամուր և կազմեր հարթ մակերես։ Երբեմն դրա համար օգտագործում էին մետաղյա սեղմիրաններ, բայց ավելի հաճախ`ամուր կտորի մի քանի շերտեր։
Երբեմն (սակայն այդ ժամանակահատվածի համար դեռ պարտադիր չէր) կրծկալին ամրացվում էր զարդարուն և միաժամանակ լրացուցիչ տեսք հաղորդող աստառ՝ ստոմակ ։
Գունային երնագներով և զարդարանքով 16-17-րդ դարերի ստոմակները համապատասխանում էին բարոկկո ոճին՝ առավելապես մուգ և վառ գույներով (սև, կարմիր, մուգ կարմրագույն) և ոսկյա, արծաթյա ձեռագործության առատությամբ։


== Ռոկոկոյի դարաշրջան ==
18-րդ դարի առաջին կեսին համաեվրոպական նորաձևություն է մտնում այսպես կոչված  ֆրանսիական ոճով զգեստը. այն իրենից ներկայացնում էր չկոճկվող զգեստ (փեշերն իրար վրա եկող),առջևից` կրծկալի և կիսաշրջազգեստի վրա արված կտրվածքներով։ V-աձև կամ կլորացված U-աձև ստոմակը այդպիսի ոճի զգեստի պարտադիր բաղկացուցիչ մասն էր կազմում, ինչի շնորհիվ պատկերների մեծամասնությունը և պահպանված ստոմակների օրինակները վերագրում են 18-րդ դարին։
Ստոմակները զգեստին ամրացվում էին տարբեր եղանակներով՝ հետևի կողմից ճարմանդներով և կոճակներով, թեթև օղակների վրա, քորոցների օգնությամբ,կապերով և այլն։
Քանի որ ստոմակը շարժական և անկախ տարր էր, այն կարելի էր զուգորդել տարբեր զգեստներով, ինչը թույլ էր տալիս բազմազան դարձնել սեփական զգեստապահարանը։ Սակայն, այն պատճառով, որ ստոմակը ամեն անգամ հարկավոր էր նորից ամրացնել կրծկալին, կնոջ յուրաքանչյուր զգեստափոխումը շատ ժամանակ էր խլում և առանց կողմնակի օգնության հնարավոր չէր։
18-րդ դարում ստոմակները պատրաստում էին զգեստի գույնին համապատասխան՝ հիմնականում նուրբ պաստելային գուներանգներով և համապատասխանեցնում էին զգեստի մնացած տարրերի գուներանգի հետ, հատկապես հայտնի էր վառ ծաղկային ասեղնագործությունը։
18-րդ դարի նորաձևության ամենատարածված լուծումները հետևյալն էին.

ստոմակներ՝ ասեղնագործված արծաթյա, ոսկյա թելերով
ստոմակներ` զիգզագաձև երիզապնդումով
ստոմակներ` պատրաստված իրար հերթափոխող ժանյակի շերտակտորներից
ստոմակներ` զարդարված ժապավենակապերի շարքերով (ֆր.՝ echelle`աստիճաններ)։Եթե զգեստի կրծկալը և ստոմակը միաերանգ էին, ձևվածքներով առատ չէին, որպես զարդարանք գործածում էին բրոշներ. որպես կանոն՝ ժապավենակապերի ձևով կամ կախազարդերով (այսպես կոչված` Սեվինյեի բրոշներ )։

Հաճախ բրոշները, ինչպես նաև ժապավենակապերը, տեղադրված էին շարքերով՝ ըստ չափի նվազման՝ ընդգծելով կրծկալի V-աձև ձևը ։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Что такое стомак?
Мода эпохи рококо

Стомаки XVIII века Archived 2017-04-01 at the Wayback Machine.https://web.archive.org/web/20170303123214/https://little-thing.ru/blog/istoriya-i-vidy-broshey/
https://www.youtube.com/watch?v=fAvna_rZPrg


== Տես նաև ==
18-րդ դարի եվրոպական նորաձևություն
Սեղմիրան
Յուլդուզլի

Յուլդուզլի (ռուս.՝ Юлдузлы, բաշկիրերեն՝ Йондоҙло), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 132 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գնդե Գալատեան

Գնդե Գալատեան Սալվադոր Դալիի նկարն է, վրձնել է 1952 թվականին։ Պահպանվում է Ֆիգերասում գտնվող Դալիի թատրոն-թանգարանի հավաքածուում։


== Նկարագրություն ==
Աշխատանքը պատկանում է Դալիի  ստեղծագործության  միջուկային-առեղծվածային ժամանակաշրջանին, երբ նկարիչը տարվել էր ատոմի քայքայման տեսությունն ուսումնասիրող գիտությամբ։ Գալատեայի դեմքը կազմում է գնդերից բաղկացած միջավայրը, ինչը  կտավի առանցքում ձեռք է բերում  համաչափություն և եռաչափ ձև։ Ինչպես բացատրել է Դալին իր  «Հակամատերիայի հրովարտակում»


== Աղբյուրներ ==
Անտոնի Պիչոտ, Մոնսե Ագեր, Ժորժ Պուչ։ Ֆիգերասի Դալիի թատրոն-թանգարան // Ֆոնդ «Գալա Սալվադոր Դալի», «Տրիանգլե Պոստալս»
Կարմիր ջրիմուռներ

Կարմիր ջրիմուռներ (լատ.՝ Rhodophyta), ջրիմուռների բաժին։ Բազմաբջիջ կամ միաբջիջ օրգանիզմներ են։ Լինում են մուգ կարմիր, վարդագույն, դեղնավուն, պղնձակապտավուն գույնի, որը պայմանավորված է քրոմատոֆորներում պարունակվող d քլորոֆիլ (կանաչ), R-ֆիկո-էրիթրին (կարմիր) և R-ֆիկոցիան (կապտականաչ) պիգմենտներով։ Կարմիր ջրիմուռների մարմինը թելաձև է, թիթեղանման, երբեմն հատվածավորված է ցողունի և տերևանման օրգանների։ Բազմանում են սեռական և անսեռ ճանապարհով։ Զարգացման ընթացքում բնորոշ առանձնահատկություն է շարժական մտրակավոր փուլերի բացակայությունը և ինքնատիպ սեռական պրոցեսը։ Արական սեռական օրգաններում գոյանում են ոչ շարժունակ բջիջներ, որոնք ջրի միջոցով շարժվում են դեպի իգական սեռական օրգանները՝ կարպոգոնները։ Հայտնի է 600 ցեղ, 3750 տեսակ։ Ապրում են հիմնականում ծովերում, սակավ՝ քաղցրահամ ջրերում, հողում։ Բրածո ձևերը գտնվել են կավճի հասակի նստվածքներում։ Առանձին տեսակներից ագար-ագար, ագարոիդ են ստանում, պորֆիրա տեսակն օգտագործվում է որպես սնունդ։
Շերեքլի

Շերեքլի, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Աբդալ

Անվան այլ կիրառումների համար տե՛ս՝ Աբդալ (այլ կիրառումներ)Աբդալ, թուրքական ծագումով հայկական արական անձնանուն։ Ծագում է թուրքերեն ابدال (Abdal) անունից, որը նշանակում է՝ անհոգ, պարզամիտ ճգնավոր մարդ։ Հայերի մեջ հանդիպում է 15-րդ դարում։ Կա նաև Աբդալյան (Աբդալեան) ազգանունը, որը հնարավոր է առաջացած լինի աբդալ ածականից` ոչ թե ազգանուն, այլ որպես մականուն։


== Հայտնի անվանակիրներ ==
Աբդալ, Բուբաքրի հայրը, որը հիշվում է իբրև վկա (1449).
Աբդալ Քերիմ  (հունվարի 12, 1882 - փետրվարի 7, 1963), Մարոկկոյի ազգային հերոս


== Ազգանուններ ==
Աբդալյան


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 9
Ալամդարյան

Ալամդարյան, հայկական ազգանուն։


== Ազգանունը կրողներ ==
Հարություն Մանուկի Ալամդարյան (1795-1834), բանաստեղծ, մանկավարժ, հասարակական-քաղաքական և եկեղեցական գործիչ։


== Ծանոթագրություններ ==
Իմ երեք քույրերը

«Իմ երեք քույրերը» (իսպ.՝  Mis 3 hermanas), վենեսուելական հեռուստասերիալ, որը նկարահանվել է Պեռլա Ֆարիասի վեպի հիման վրա։ Հեռուստասերիալը սկսեց է ցուցադրվել 2000 թվականին։ Հեռուստասերիալն արտադրվել է Կարակասի ռադիոհեռուստաընկերության կողմից։ Հայաստանում հեռուստասերիալը ցուցադրվել է Armenia TV-ով։


== Սցենար ==
Ծնողների մահվանից հետո Ավգուստո Էստրադան հայտնվում է ընտրության առջև․ իր կրտսեր քույրերին՝ Սիլվիային, Լիզային և Բեատրիսին տալ որդեգիր ընտանիքի կամ ինքնուրույն խնամել նրանց։ Նա ընտրում է վերջին տարբերակը։
Անցնում է մի քանի տարի։ Ավգուստոն ամուսնացած է Մարգարիտայի հետ, որին դուր չի գալիս եղբոր խնամքը քույրերի նկատմամբ։ Նրանք չունեն սեփական երեխաներ, ինչը չի գոհացնում Ավգուստոյին։ Լիզան սովորում է համալսարանում և աշխատում հիվանդանոցում, Բեատրիսը սովորում դպրոցում, իսկ ավագ քույրը՝ Սիլվիան դարձել է տնային տնտեսուհի, ամուսնացել անհաջողակ դերասան Կառլոս Սալասի հետ և մեծացնում է երկվորյակ աղջիկներին։ Երբ նրանք ունենում են խնդիրներ, դիմում են Ավգուստոյին։
Կառլոսը մնում է առանց աշխատանքի և Սիլվիայի ընտանիքը տեղափոխվում է Ավգուստոյի տուն։ Բեատրիսը խնդիրներ է ունենում դպրոցում։ Նա սիրահարվում է մութ անցյալ ունեցող Ֆրանսիսկո Մորենոյին։ Լիզան սկսում է պայքարել մի ընկերության դեմ, որը շինարարություն է անում հիվանդանոցի հարևանությամբ։ Այնտեղ նա ծանոթանում է երիտասարդ ինժեներ Սանտյագո Օրտեգայի հետ, որին աստիճանաբար սիրահարվում է։ Սանտյագոն ունի հարսնացու՝ իր գործընկերոջ դուստր Բարբարա Սոլիսը։ Չնայած դրան, Սանտյագոն հանդիպում է այլ կանանց հետ։ Նա կարճ սիրավեպ է ունենում Մարգարիտայի հետ, որը վաղուց հոգնել էր իր ամուսնությունից։ Սիրահարվելով Լիզային՝ Սանտյագոն խզում է իր կապերը Բարբարայի և Մարգարիտայի հետ, սակայն վերջիններս չեն ցանկանում նրան թողնել։ Մարգարիտան պարզում է, որ հղի է։ Ավգուստոն ուրախանում է լսելով երկար սպասված որդու մասին, սակայն Մարգարիտան հայտարարում է, որ երեխայի հայրը Սանտյագոն է։Լիզան և Սանտյագոն բաժանվում են։
Քաղաքում սկսվում է անհայտ հիվանդության համաճարակ։ Հիվանդների շարքում հայտնվում է նաև Բեատրիսը։ Քաղաք է ժամանում հայտնի մի բժիշկ։ Նա սրտին շատ մոտ է ընդունում Էստրադա ընտանիքի խնդիրները։ Շուտով պարզվում է, որ այդ մարդը Խասինտո Էստրադան է՝ նրանց հայրը։


== Դերասանական կազմ ==
Սկարլետ Օրտիս — Լիզա Էստրադա
Ռիկարդո Ալամո — Սանտյագո Օրտեգա
Ռոքսանա Դիաս — Մարգարիտա Ալվարես դե Էստրադա
Կառլոս Կրուզ — Ավգուստո Էստրադա
Ռոբերտո Մոլ — Խասինտո Էստրադա
Դադ Դագեր — Սիլվիա Էստրադա դե Սալաս
Ռիկարդո Բյանչի — Կառլոս Սալաս
Շանտալ Բոդո — Բեատրիս Էստրադա
Ջոնաթան Մոնտենեգրո — Ֆրանսիսկո Մորենո
Մանուել Սալասար — Էռնեստո Սոլիս
Մարլենե դե Անդրադե — Բարբարա Սոլիս
Յուլ Բյուրկլե — Անիբալ Սոլիս


== Ծանոթագրություններ ==


== Արտաքին հղումներ ==
Imdb.com (չաշխատող հղում)
Ֆերդինանդ Բոլ

Ֆերդինանդ Բոլ, (հոլ.՝ Ferdinand Bol, հունիսի 24, 1616(1616-06-24), Դորդրեխտ, Միացյալ պրովինցիաների հանրապետություն - հուլիսի 24, 1680(1680-07-24), Ամստերդամ, Հոլանդիա, Միացյալ պրովինցիաների հանրապետություն),  հոլանդացի նկարիչ, փորագրիչ և գծանկարիչ։


=== Կենսագրություն ===
Ֆերդինանդ Բոլը ծնվել է 1616 թվականի հունիսի 24-ին Դորդրեխտում, բժշկի ընտանիքում։ Դորդրեխտում նա վարպետաց դասեր է անցկացրել նույն քաղաքի նկարիչ Կյոյպ Ալբերտի մոտ։ 1631 թվականից մինչև 1637 թվականը եղել է Ռեմբրանդի աշակերտը։ XIX դարում իր նկարներից շատերը սխալմամբ վերագրվել էին  նրա ուսուցչին։ 1641 թվականին նա բացում է իր սեփական արվեստանոցը։ 1652 թվականին նա դառնում է Ամստերդամի բնակիչ։ 1660-ական թվականներին հայտնի նկարիչ էր, սակայն 1669 թվականից հետո նա կորցնում է իր հռչակը։ XIX դարի վերջին XX դարի սկզբին Բրոքհաուզի և Եֆրոնի հանրագիտական բառարանի մեջ նշվում է «Նա հատկապես հայտնի էր իր դիմանկարներով և այդ առումով հոլանդական դպրոցի դիմանկարիչների մեջ զբաղեցնում էր առաջնային տեղերից մեկը»։
Ֆերդինանդ Բոլը մահացել է 1680 թվականի օգոստոսի 24-ին Ամստերդամում։ Ամստերդամի փողոցներից մեկը կրում է նրա անունը՝ Ferdinand Bolstraat:


== Պատկերասրահ ==

		


== Ծանոթագրություններ ==


== Արտաքին հղումներ ==
Страница Фердинанда Боля Archived 2011-06-08 at the Wayback Machine. на сайте Государственный музей, Амстердам(անգլ.)
Боль Фердинанд. Картины
Էմիլ Ժակ-Դալկրոզ

Էմիլ Ժակ-Դալկրոզ (Émile Jaques-Dalcroze, իսկական ազգանունը՝ Ժակ, հուլիսի 6, 1865(1865-07-06)[…], Վիեննա, Ավստրիական կայսրություն - հուլիսի 1, 1950(1950-07-01)[…], Ժնև, Շվեյցարիա), շվեյցարացի կոմպոզիտոր, մանկավարժ։
Ստեղծել է երաժշտական-ռիթմական դաստիարակության համակարգ, դասավանդել Ժնևի կոնսերվատորիայում (1892-1910 թթ.), Հելլերաուի դպրոցում (1911-1914 թթ.), Ժնևի՝ իր հիմնած ինստիտուտում (1915 թ.-ից)։ Նմանատիպ դպրոցներ և ինստիտուտներ են հիմնադրվել Ստոկհոլմում, Փարիզում, Վիեննայում, 1924 թ.-ին՝ Մոսկվայում և Պետրոգրադում, 1924 թ.-ին՝ Թիֆլիսում (ռիթմի և պլաստիկայի ինստիտուտը, ղեկավար՝ Ս. Լիսիցյան)։ Գրել է 7 օպերա։


== Ծանոթագրություններ ==


== Գրականություն ==
Гл. ред. Ю. В. Келдыш. Музыкальная энциклопедия. - М.։ Советская энциклопедия, 1974. - Т. 2. (ռուս.)
Mead, V. H. (1996). "More than Mere Movement – Dalcroze Eurhythmics." Music Educators Journal, 82 (4), 38-41 (անգլ.)
Վեսյոլովսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Վեսյոլովսկի գյուղական խորհուրդ (այլ կիրառումներ)Վեսյոլովսկի գյուղական խորհուրդ  (ուկրաիներեն՝ Веселівська сільська рада), Ուկրաինայի Խարկովի մարզի Բալակլեյսկի շրջանում։
2001 թվականի տվյալներով Վեսյոլովսկի գյուղական խորհրդում բնակվում էր 2346 մարդ։ Բնակավայրը զբաղեցնում է 133.85 կմ² տարածք։ Բնակչության խտությունը կազմում էր 17.53 մարդ/կմ²։ Խորհրդում կա 8 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պայմանական դատապարտություն

Պայմանական դատապարտություն, դատավճռով նշանակված պատիժը դատապարտյալի նկատմամբ ի կատար չածելը՝ պայմանով, որ նա սահմանված փորձաշրջանում նոր դիտավորյալ հանցագործություն չի կատարի։ Ըստ խորհրդային օրենսդրության, պայմանական դատապարտություն կիրառվում է ազատազրկման և ուղղիչ աշխատանքների դատապարտվածների նկատմամբ այն դեպքերում, երբ, հաշվի առնելով գործի հանգամանքներն ու հանցավորի անձնավորությունը, դատարանը նպատակահարմար է համարում նշանակված պատիժը հանցավորի նկատմամբ ի կատար չածել։ Փորձաշրջանում (նշանակվում է 1–5 տարի ժամկետով) նոր հանցագործություն կատարելու և ազատազրկման դատապարտվելու դեպքում դատապարտյալի նկատմամբ պատժաչափը վերջնականորեն որոշվում է մի քանի դատավճիռներով պատիժ նշանակելու և պատիժներն ի մի գումարելու կանոնով։ Եթե դատապարտյալը փորձաշրջանում նոր հանցագործություն (հասարակական կամ այլ կարգի խախտումներ) չի կատարում, նշանակված ժամկետն անցնելուց հետո դատվածությունը մարվում է։
Ալընճիչայ

Ալընճիչայ, գետ Հայկական լեռնաշխարհում, Արաքսի ձախակողմյան վտակը։


== Ծանոթագրություններ ==
Causing a Commotion

«Causing a Commotion», ամերիկացի երգչուհի Մադոննայի երգը, որը ձայնագրվել է 1987 թվականին «Ո՞վ է այդ աղջիկը» կինոֆիլմի համար։ Ներառվել է ալբոմում, նաև հրատարկվել է որպես առանձին սինգլ։ Եղել է ալբոմի երկրորդ սինգլը, իսկ առաջինը եղել է «Who’s That Girl» երգը։ Թողարկվել է 1987 թվականի օգոստոսի 25-ին Sire Records լեյբլում։


== Հիթ-շքերթներ ==


== Ծանոթագրություններ ==
Միխայլո-Կոցյուբինսկոե

Միխայլո-Կոցյուբինսկոե (ուկրաիներեն՝ Михайло-Коцюбинське), քաղաքատիպ ավան Ուկրաինայի Չեռնիգովի մարզի Չեռնիգովի շրջանում։ Բնակավայրը նախկինում նաև անվանվել է Կոզել։ Հիմնադրվել է 1078 թվականին։
2001 թվականի տվյալներով Միխայլո-Կոցյուբինսկոե քաղաքատիպ ավանում բնակվում էր 3 028 մարդ։ Բնակավայրը զբաղեցնում է 5,5 կմ² տարածք։ Բնակչության խտությունը կազմում էր 5475,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կազալե Լիտա

Կազալե Լիտա (իտալերեն՝ Casale Litta), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 2431 մարդ է։ Բնակչության միջին խտությունը՝ 241 մարդ/կմ²։ Զբաղեցնում է 10 կմ² տարածք։ Փոստային ինդեքս՝ 21020։ Հեռախոսային կոդը՝ 0332։
Նահատակ Վլաս Սեբաստացին (Սան Բիաջիո) հարգվում է որպես քաղաքի հովանավոր սուրբ։ Տոնակատարությունը փետրվարի 3-ին է։


== Արտաքին հղումներ ==
http://www.Casale(չաշխատող հղում)


== Ծանոթագրություններ ==
Լինսի գավառ

Լինսի  (պորտ.՝ Microrregião de Lins գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 158 748 մարդ 2005 թվականի տվյալով։ Զբաղեցված տարածքը 3875,495  կմ²։ Բնակչության խտությունը 40,9  մարդ/կմ²։


== Վիճակագրություն ==
Համախառն ներքին արտադրանքը կազմել է 1 844 353 656,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 12 081,70 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,808։


== Գավառի կազմ ==
Գավառի կազմի մեջ են մտնում հետևյալ համայնքները.

Գուաիմբե
Լինս
Պրոմիսան
Արկադա (ժանր)

Արկադա (անգլերեն` arcade game, arcade genre), համակարգչային խաղերի ժանր, որը բնութագրվում է կարճ, բայց ինտենսիվ խաղախաղով։Նեղ իմաստով արկադային խաղերը խաղեր են արկադային խաղային ավտոմատների համար։ Արկադային մեքենաներից տեղափոխված խաղերը կոչվում են նաև արկադային խաղեր։1970-ականների վերջից մինչև 1980-ականների կեսերը ժամանակաշրջանը բնութագրվում էր արկադային խաղերի ծաղկման ժամանակով և հաճախ կոչվում է արկադային խաղերի ոսկե դար։
«Արկադ» անվանումը գալիս է անգլ.՝ arcade, խանութների ծածկված պատկերասրահ, որտեղ ավանդաբար տեղակայված էին արկադային խաղային ավտոմատները։


== Պատմություն ==
Առաջին արկադային խաղերից մեկը Computer Space-ն էր, որը ստեղծվել է 1971 թվականին։ Դա առաջին արդյունաբերական էլեկտրոնային խաղն է։ Չնայած իր անվանը, որը սկսեց կապվել այս տեսակի խաղերի հետ միայն 1970-ականների վերջին։Առաջին արկադային խաղերը, ինչպիսիք են Asteroids-ը, Battlezone-ը, Star Castle-ը, օգտագործում էին վեկտորային գրաֆիկա ցուցադրման համար, երբ պատկերը կառուցվում էր գծերից։ Գունավոր bitmap գրաֆիկայի հայտնվելուց հետո անիմացիոն տեսախաղերը և կերպարները, ինչպիսիք են Pac-Man-ը և Donkey Kong-ը, դարձան խորհրդանշական և հայտնվեցին որպես մշակութային երևույթ:1980-ականների կեսերին արկադային խաղերը սկսեցին լայն տարածում գտնել՝ դառնալով ավելի բազմազան՝ թե՛ կառավարման ինտերֆեյսի (արկադային մեքենա) և թե՛ թեմաների, գրաֆիկայի և ժանրերի առումով։ Օգտագործվել են ավելի իրատեսական կարգավարներ, ինչպիսիք են երկտեղանոց Tail Gunner տիեզերանավերը։ կամ վարել Ferrari Out Run-ում։ Ժամանակի ընթացքում արկադային մեքենաները փոխարինվեցին տնային համակարգերով, քանի որ դրանց գրաֆիկները սկսեցին շրջանցել արկադային խաղերի մեծ մասը, և այդպիսով 1990-ականների վերջին արկադային մեքենաները լքեցին արդյունաբերությունը:2000-ականներին արկադային ժանրը սկսեց կիրառվել սոցիալական և առցանց խաղերում, խաղային կենտրոնները տրամադրում էին ամենժամյա համակարգչային և կոնսոլային խաղերի ծառայություններ։ Տարբերությունը ինտերնետ սրճարանի մթնոլորտն էր և տեսասենյակի առավելությունների օգտագործումը։ Որոշ ընկերություններ մշակել են խաղեր՝ փորձելով համատեղել խաղացողների արկադային փորձը և գրավչության մոտեցման առավելությունները։ Օրինակ, Disney-ը և Sally Corporation-ը 2008-ի Toy Story Midway Mania-ում։ (անգլերեն) ռուսերեն չորս խաղացողների համար նրանք օգտագործել են վիդեո հսկա էկրաններ, կառնավալային ոճ և հատուկ էֆեկտներ՝ օգտագործելով VFX գլանանոթ:


== Ծանոթագրություններ ==
Էնգելսի շրջան

Էնգելսի շրջան (ռուս.՝ Энгельсский муниципальный район), մունիցիպալ շրջան Ռուսաստանի Դաշնության Սարատովի մարզում։
Ստեղծվել է 1941 թվականին։ Վարչական կենտրոնը՝ Էնգելս։


== Աշխարհագրություն ==
Շրջանի տարածքի մակերեսը կազմում է 3100 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 284991 մարդ։ Բնակչության խտությունը կազմում էր 91,93 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դանիլ Կրուգովոյ

Դանիլ Կրուգովոյ (ռուս.՝ Данил Круговой; մայիսի 28, 1998(1998-05-28), Գատչինա, Լենինգրադի մարզ, Ռուսաստան), ռուս ֆուտբոլիստ, Պետերբուրգի «Զենիթի» պաշտպան։ 2020 թվականի Ռուսաստանի սուպերգավաթի դափնեկիր։


== Խղաղային կարիերա ==
Դանիլ Կրուգովոյը ծնվել է Գատչինայում։ Ֆուտբոլով սկսել է զբաղվել 6 տարեկանում «Սմենայի» ֆուտբոլային դպրոցում։ 2015-2017 թվականներին խաղացել է «Զենիթի» երիտասարդական թիմում, անցկացրել է 32 խաղ Պրեմիեր լիգայի երիտասարդական առաջնությունում և չորս խաղ ՈՒԵՖԱ 2015/16 պատանեկան լիգայում։ 2016 թվականի նոյեմբերին կատարել է նորամուտը ՖԱԼ առաջնությունում՝ «Զենիթ-2» ակումբի կազմում անցկացնելով երեք խաղ։ Հաջորդ մրցաշրջանում 23 խաղում խփել է մեկ գոլ։ 2018/19 մրցաշրջանից առաջ տեղափոխվել է Պրեմիեր լիգայի «Ուֆա» ակումբ։ Օգոստոսի 3-ին կատարել է նորամուտը ՊՖԼ առաջնությունում՝ ակումբի երկրորդ կազմում։ Օգոստոսի 6-ին անցկացրել է առաջին խաղը առաջնությունում՝ «Անժիի» դեմ տնային խաղում (3:0)։
2019 թվականի օգոստոսի 21-ին կնքել է հնգամյա պայմանագիր «Զենիթի» հետ, բայց 2019/2020 մրցաշրջանը վարձավճարով կանցկացնի «Ուֆայում»։


=== Հավաքական ===
2015-2016 թվականներին խաղացել է 22 հանդիպում, մեկ գոլ է խփել Ռուսաստանի պատանեկան հավաքականներում, որը գլխավորում էր Միխայիլ Գալակտիոնովի։ Բուլղարիայում անցկավող 2015 թվականի Եվրոպայի առաջնությունում, որտեղ հավաքականը հասել է կիսաեզրափակիչ, Շոտլանդիայի դեմ խաղում փոխարինման է դուրս եկել վերջին րոպեին։ Բոլոր չորս հանդիպումներն անցկացրել Է Չիլիում կայացած աշխարհի 2015 թվականի առաջնությունում, որտեղ հավաքականը պարտվել է 1/8 եզրափակիչում։


== Անձնական կյանք ==
2019 թվականին Sports.ru-ին տված հարցազրույցում պատմել է, որ 2013 թվականին իր հորը՝ նախկին հատուկ ջոկատայինին, տարել և սպանել են Սանկտ Պետերբուրգի Գորելովո գյուղում։ Մարդասպաններին դեռ չեն գտել։ Նույն հարցազրույցում նաև պատմել է, որ ինքը ամուսնացած չէ։


== Ծանոթագրություններ ==
Էլյակիմ Մանգալա

Էլյակիմ Մանգալա (ֆր.՝ Eliaquim Mangala, փետրվարի 13, 1991(1991-02-13), Կոլոմբ), ֆրանսիացի պրոֆեսիոնալ ֆուտբոլիստ, պաշտպան։ Հանդես է գալիս անգլաիական «Մանչեսթեր Սիթի» ֆուտբոլային ակումբում և Ֆրանսիայի ֆուտբոլի ազգային հավաքականում։


== Կարիերա ==


=== Ակումբային ===
2008-2011 թվականներին հանդես է եկել բելգիական «Ստանդարդ» ակումբի կազմում։ 2011-2014 թվականներին հանդես է եկել պորտուգալական «Պորտու» ֆուտբոլային ակումբում։ 2014 թվականից մինչև հիմա հանդես է գալիս անգլիական «Մանչեսթեր Սիթի» ֆուտբոլային ակումբի կազմում։


=== Ազգային հավաքական ===
2013 թվականից մինչև հիմա հանդես է գալիս Ֆրանսիայի ֆուտբոլի ազգային հավաքականում։


== Վիճակագրություն ==
ապրիլի 20, 2016-ի դրությամբ


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Профиль на сайте федерации футбола Франции Archived 2013-01-27 at the Wayback Machine. (ֆր.)
Профиль на Footgoal.net Archived 2011-09-11 at the Wayback Machine. (ֆր.)
Կաբեռնեեմե

Կաբեռնեեմե (էստ․՝ Kaberneeme), գյուղ Էստոնիայի Հարյումաա նահանգի Յիելեհտմե շրջանում։
2011 թվականի տվյալներով գյուղում բնակվում էր 137 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գիուլի Ճոխոնելիձե

Գիուլի Յասոնի Ճոխոնելիձե (վրաց.՝ გიული ჭოხონელიძე, 10 ապրիլի, 1929, Թբիլիսի, Վրացական ԽՍՀ, ԽՍՀՄ — 24 դեկտեմբերի, 2008, Թբիլիսի, Վրաստան), վրացի դերասան և կինոռեժիսոր։


== Կենսագրություն ==
Գիուլի Ճոխոնելիձեն ծնվել է 1929 թվականի ապրիլի 10-ին Թբիլիսիում։
1951 թվականին ավարտել է Թբիլիսիի Շոթա Ռուսթավելու անվան թատերական ինստիտուտը, ապա սովորել է Գերասիմովի անվան կինեմատոգրաֆիայի ինստիտուտում՝ Սերգեյ Գերասիմովի մոտ։ Որպես դերասան աշխատել է Թբիլիսիի Կ. Մարջանիշվիլու անվան թատրոնում։
Իր կարիերայի սկզբում նկարահանվել է «Վրացֆիլմ» կինոստուդիայում և միութենական հանրապետությունների կինոստուդիաներում։ Հատկապես հայտնի է «Ֆաթիմա» ֆիլմում կատարած Իբրահիմի դերով։
Կինոյում պատերազմի թեմատիկային Գիուլի Ճոխոնելիձեն առաջին անգամ առնչվել է Սերգեյ Բոնդարչուկի «Պատերազմ և խաղաղություն» ֆիլմում, որտեղ խաղացել է Բագրատիոնի դերը։ Վերջինիս կինոյում առաջին անգամ մարմնավորել է Սերգո Զաքարիաձեն, ով զորավարին ներկայացել է որպես էմոցիոնալ, բուռն խառնվածքով անձնավորություն։ Գիուլի Ճոխոնելիձեն այլ կերպ է կերտել նրան՝ մարմնավորելով լրջախոհ, քաջ զորավարի, ով երբեմն դժվարանում էր որոշումներ կայացնել իր շրջապատի պահպանողականության պատճառով։
1983 թվականին արժանացել է Վրացական ԽՍՀ ժողովրդական արտիստի կոչման։
Գիուլի Ճոխոնելիձեն մահացել է 2008 թվականի դեկտեմբերի 24-ին։


== Ֆիլմագրություն ==


=== Դերասան ===
1954 — Անդրիեշ — էպիզոդ
1958 — Ֆաթիմա — Իբրահիմ, բատրակ
1958 — Ա. Պ. - արտակարգ պատահար — Ջավախիա
1959 — Օր վերջին, օր առաջին
1960 — Լուսաբացից առաջ
1961 — Մի երկնքի ներքո
1964 — Ապրում էին ծերունին ու պառավը — ինժեներ
1966 — Հանդիպում անցյալի հետ — Գոգիա, հակահեղափոխական
1966 — Խաղ առանց ոչ ոքիի — մայոր
1968 — Պատերազմ և խաղաղություն — իշխան Բագրատիոն
1976 — Գլխի ընկար, շնորհավորում եմ — Սուխիաշվիլի, ոստիկանության գնդապետ
1977 — Գիշեր Չիլիի վրա
1979 — Մեր հայրերի հողը — Բետկիլ
1985 — Բագրատիոն — իշխան Բագրատիոն
1988 — Շատ ձանձրալի պատմություն — հայր
1989 — Սուլթան Բեյբարս — ԲԱրատ
1990 — Պարույր — Զուրաբ Տորաձե
2001 — Անտիմոզ Իվերիելի — Անտիմոզ Իվերիելին ծեր հասակում


=== Ռեժիսոր ===
1979 — Մեր հայրերի հողը — Բետկիլ
1985 — Բագրատիոն — իշխան Բագրատիոն
1990 — Պարույր — Զուրաբ Տորաձե
2001 — Անտիմոզ Իվերիելի — Անտիմոզ Իվերիելին ծեր հասակում


== Ծանոթագրություններ ==


== Արտաքին հղումներ ==
Գիուլի Ճոխոնելիձեն Internet Movie Database կայքում
Գիուլի Ճոխոնելիձեն kinopoisk.ru կայքում
Ջոմախտու

Ջոմախտու (այժմ կոչվում է Չոմախտուր ադրբ.՝ Çomaxtur), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։ Ռուսական 10-վերստանոց քարտեզում գյուղը նշված է Չոմխտուր անվամբ։


== Պատմություն ==
Ջոմախտու գյուղը գտնվել էր պատմական Մեծ Հայքի Այրարատ նահանգի Շարուրդաշտ գավառում, Նորաշեն քաղաքի 5 կմ  հարավ-արևմուտք, Արաքս գետի ձախ ափին, նախկինում Երևանի նահանգի Շարուր-Դարալագյազի գավառում։


== Բնակչություն ==
1831 թվականին ուներ 125, 1906 թվականին՝ 683, իսկ 1974 թվականին՝ 1600 թուրք բնակիչ։


== Հուշարձան ==
Պատմական աղբյուրներում և վիմական արձանագրություններում չի հանդիպում որևէ տեղեկատվություն գյուղի պատմաճարտարապետական հուշարձանների վերաբերյալ։


== Այլ տեղեկատվություն ==
Բնակչությունը զբաղվում է անասնապահությամբ, դաշտավարությամբ, այգեգործությամբ, ծխախոտագործությամբ։


== Տես նաև ==
Շարուրի շրջան


== Ծանոթագրություններ ==
Սամվել Հարությունյան (ազատամարտիկ)

Անվան այլ կիրառումների համար տե՛ս՝ Սամվել Հարությունյան (այլ կիրառումներ)Սամվել Սերյոժայի Հարությունյան (ՉԱՎՈՒՇ, ապրիլի 1, 1966, Երևան, Արցախյան ազատամարտի մասնակից, Արաբո ջոկատի ազատամարտիկ, ՀՀ բանակի կապիտան (1999 թ.)։


== Գործունեությունը ==
1983 թվականին ավարտել է Երևանի թիվ 81 միջնակարգ դպրոցը, 1984 թվականին՝ ԴՕՍԱԱՖ-ի ավտոդպրոցը։
1984-1986 թվականներին ծառայել է խորհրդային բանակում, եղել է տանկիստ։
1986-1994 թվականներին եղել է Երևանի Հայէլեկտրագործարան միավորման թիվ 31 տեղամասի փականագործ-գործիքագործ։
1994 թվականին ծառայության է անցել ՀՀ ներքին գործերի նախարարության համակարգում։ 1994 թվականին եղել է Սևանի ռեգիոնալ վարչության հատուկ ջոկատի հրամանատար, 1994-1996 թվականներին՝ Երևան քաղաքի Խորհրդային շրջանի ներքին գործերի բաժնի պարեկա-պահակային ծառայության վաշտի հրամանատար, 1996-1997 թվականներին` Երևանի քաղաքային վարչության հատուկ գումարտակի հրամանատար։
1997 թվականին փոխադրվել է ՀՀ պաշտպանության նախարարության համակարգ։ 1997-2001 թվականներին եղել է ռազմական ոստիկանության հատուկ գումարտակի հրամանատարի տեղակալ, 2001-2002 թվականներին` նույն գումարտակի հրամանատար, 2002 թվականին՝ ռազմական վարչության պետի սպառազինության գծով տեղակալ։ /2002 թվականին արձակվել է պահեստազոր/։
2006-2007 թվականներին եղել է «Հայէլեկտրացանցեր» միավորման «Արևմուտք» մասնաճյուղի Շենգավիթի 26-րդ տեղամասի պետ։
1990-1994 թվականներին մասնակցել է Արցախյան ազատամարտին։ Եղել է «Արաբո» ռազմականացված ջոկատի հատուկ խմբավորման հրամանատար։ Մասնակցել է ԼՂՀ Շահումյանի շրջանի Բուզլուխ-Մանաշիդ գյուղերի (1990 թվականի հոկտեմբեր), Զոդի (1991 թվականի հունվար), Մարտակերտի շրջանի Լևոնարխ-Հակոբ Կամարի գյուղերի (1992 թվականի ապրիլ-մայիս), Կապանի Դավիթ Բեկ գյուղի (1993 թվականի մարտ-հունիս), Քարվաճառի (1994 թվականի հունվար-մարտ) պաշտպանական և հարձակողական մարտերին։ «Արծիվ-Մահապարտ» գումարտակի կազմում մասնակցել է Մարտակերտի շրջանի Հարությունագոմեր-Վաղուհաս գյուղերի պաշտպանական մարտերին (1992 թվականի հունվար-փետրվար)։


== Պարգևատրվել է ==
ՀՀ «Մարտական ծառայության» մեդալ (1998)
ՀՀ ՊՆ «Անդրանիկ Օզանյան» մեդալ (2005)
«Արծիվ-Մահապարտ» շքանշան (2007)


== Ծանոթագրություններ ==
Յանիս Պորուկ

Յանիս Եկաբի Պորուկ (Պորուկս, լատիշ․՝ Jānis Poruks, հոկտեմբերի 13, 1871(1871-10-13), Druviena Parish, Գուլբենեի շրջան, Լատվիա - հունիսի 25, 1911(1911-06-25), Տարտու, Լիֆլանդիայի նահանգ, Ռուսական կայսրություն), լատվիացի բանաստեղծ, արձակագիր, լրագրող։


== Կենսագրություն ==
Յանիս Պորուկը ծնվել է 1871 թվականի հոկտեմբերի 1-ին (հոկտեմբերի 13) գյուղացու ընտանիքում։ Ավարտել է Դրեզդենի կոնսերվատորիան ու Ռիգայի տեխնիկական համալսարանը (1892)։ 1888 թվականին հրատարակել է իր առաջին պատմվածքը՝ «Purvaiņos»։
Տարվել է Ֆրիդրիխ Նիցշեի փիլիսոփայությամբ և գրել է «Ապագայի կրոնը» աշխատությունը։
Լատվիա վերադառնալուց հետո Ռիգայի պոլիտեխնիկական ինստիտուտում ուսումնասիրել է քիմիա (1897—1899) ու կոմերցիա (1901—1905)։ Ամուսնացել է 1902 թվականին։
Գրական գործունեությամբ զբաղվել է 1895‒1905 թվականներին։ Նրա ստեղծագործությունների թեմատիկան կապված է քնարերգության հետ։ Յանիս Պորուկի շատ բանաստեղծություններ դարձել են լատվիական ռոմանտիկական քնարերգության դասական նմուշներ։ Լատվիացի հայտնի կոմպոզիտորներ Ալֆրեդ Կալնինշը, Էմիլս Դարզինիշը, Էմիլիս Մելնհայլիսը երաժշտություն են գրել Պորուկի բանաստեղծությունների համար։
Յանիս Պորուկն ունեցել է հոգեկան խանգարումներ և 1905 թվականից բուժվել է Ռիգայում ու Տարտուում, այդ թվում հայտնի հոգեբույժ Վլադիմիր Չիժի մոտ։ Մահացել է Յուրևի՝ հոգեկան հիվանդների համար նախատեսված բուժարանում։ 1924 թվականին նրա աճյունը վերաթաղվել է Ռիգայի Անտառային գերեզմանատանը։ Բանաստեղծի շիրմաքարը պատրաստել է Թեոդոր Զալկալնսը (1930)։


== Ստեղծագործություններ ==
«Հավերժական շարժիչ» (1894)
«Մարգարիտ որոնողները» (1895)
«Բարեմիտ մարդիկ» (1896)
«Սպիտակ ծածկոցներ» (1908)
«Кукажиня» (1899)
«Թե ինչպես Ռուցնիսը դարձավ Ռուցե» (1898)
«Աղքատները տոնավաճառում» (1901)
«Ճեղքվածք տոհմում» (1905)
«Մարտ Կնիպսկիի մոտ» (1898)


== Գրականություն ==
I. Kopoti raksti, 5 sehj., Riga (Salks), 1905—1908; ibid., 4 sehj., Riga, (Golt), 1912—1914.
Антология латышской поэзии, т. 1, М.‒Л., 1959
История латышской литературы, т. 1, Рига, 1971; Latviešu literaturas vesture, sej. 3, Riga, 1956; Latviešu literaturas darbinieki, Riga, 1965.
Maldonis V. Poruka ētikas problēmi. R., 1923; Mauriņa Z. Jānis Poruks un romantisms. R. 1929; Egle R. Poruku Jānis. R., 1930; Lapiņš J. Jānis Poruks. R., 1935; Dāle P. Gara problēmas. R., 1936; Apalups A. Jāņa Poruka smiekli
Rakstniecības un mākslas gadagrāmata 1942. gadam. R., 1942; Poruka E. Atmiņas par Jāni Poruku *Latvju Mēnešr., 1943, 3-4; Ancītis V. Jānis Poruks
Poruks J. Raksti. R., 1971. 1. sēj.; Egle K. Jānis Poruks։ Lit. rād. R., 1977; Vecgrāvis V. Nākamības cilvēka sirdsdedzi alkdams
Lit. un Māksla, 1981, 16.X. V. Vecgrāvis


== Ծանոթագրություններ ==


== Արտաքին հղումներ ==
Порук Янис Екабович (ռուս.)
letonika.lv
Ադեգոյ

Ադեգոյ (Ադեգոա, Ատեկայ, Ատեկուաֆ), լեռնային գետ, որը գտնվում է Կրասնոդարի երկրամասում։ Գետը հոսում է Գելենժիկի և Աբինսկի շրջաններով։ Գետի երկարությունը 20 կմ է, իսկ ջրահավաք ավազանի մակերեսը 122 կմ² է։


== Պատմություն ==
Գետի անունը գալիս է ադըղեերեն լեզվից։
Գետի ափական միջավայրում՝ Աբին, Ադեգի Ալդեբի գետերի միաձուլման վայրում Ադըղեացի ցեղերը դեռ ապրել են վաղուց։
1834 թվականին գեներալ-լեյտենանտ Վելիամինովը գետի բերանում հիմնել է Նիկոլաևի ամրոցը, որը հետագայում կոչվել Շապսուգսկայա։
Հայրենական մեծ պատերազմի ընթացքում տեղի ունեցավ կատաղի մարտեր Ադեգոյ գետի հովտում։ Այդտեղ կարելի է գտնել հուշարձաններ նվիրված զոհված զինվորների հիշատակին։
Ներկայումս գետի հովիտը օգտագործվում է տուրիստական ​​նպատակներով։ 


== Վտակներ ==
Ադեգոյի ամենակարևոր վտակներից է Սքոբիդ գետը։ Մեկ այլ խոշոր վտակ` Ուդեգա գետը հոսում է Սվինցովա լեռան մոտով։ Բացի այդ, գետը երկու կողմերում էլ պարունակում է մեծ հոսքեր։


== Ծանոթագրություններ ==
Փոքր Առյուծ

Փոքր Առյուծ (լատ.՝ Leo Minor, LMi), համաստեղություն հյուսիսային կիսագնդում։ Երկնքում զբաղեցնում է 232 քառակուսի աստիճան, պարունակում է 34 աստղեր, անզեն աչքով տեսանելի է։ Նկատվում է ամբողջ Ռուսաստանի տարածքում։ Մարտ-Ապրիլին լավագույն տեսանելիության ժամանակն է։


== Ուշագրավ օբյեկտներ ==
2007 թվականին այս համաստեղությունը հայտնաբերել են արտագալակտիկական օբյեկտ՝ անհայտ տեսակի։ Անվանել են «Օբյեկտ Հաննի» ի պատիվ աստղագետ Հաննի վան Առաքելի, ով գտել է այդ համաստեղությունը, մասնակցում է Galaxy Zoo ծրագրին՝ որպես կամավոր։


== Պատմություն ==

Նոր համաստեղություն։ Հեղինակային իրավունքը պատկանում է Յան Գեվելիյուին, որը առաջին անգամ այդ համաստեղությունը տեղադրեց երկնային Ատլասում, դա տպագրվել է 1960 թվականին։


== Ծանոթագրություններ ==
 Մեդիաֆայլեր Leo Minor թեմայով Վիքիպահեստում:
WIKISKY.ORG: Малый Лев
«Малый Лев»։ Астромиф։ Արխիվացված օրիգինալից 2012-11-04-ին։ Վերցված է 2012-10-21 
Jan  Ridhpath։ «Leo Minor. The little lion»։ StarTales (անգլերեն)։ Արխիվացված օրիգինալից 2012-11-04-ին։ Վերցված է 2012-10-21
Ռադիո ապստամբություն

Ռադիո ապստամբություն (անգլ.՝ Radio Rebel), Disney Channelի ֆիլմերից, որը նկարահանվել է «Shrinking Violet» վեպի հիման վրա Պիտեր Հոուիտոմ։


== Սյուժե ==
Թարա Ադամսը, տասնյոթ տարեկան ամաչկոտ աշակերտուհի է Լինկոլն- Բէեյ դպրոցից, ով վախենում է խոսել ինչ-որ մեկի հետ դպրոցի միջանցքներում կամ դասարաններում։ Բայց իր սենյակում, նա հայտնի է որպես DJ «Բունտարկա»։ Նրա խոսքերը ոգևորում են աշակերտներին, և իր հերթին նրանք դառնում են նրա հակառակորդները։ Նրա խորթ հայրը՝ Ռոբը, աշխատում է SLAM FM-ում, Սիետլայի հայտնի ռադիոկայանում։ Երբ նա իմանում է, որ Թարան է «Բունտարկան», որոշում է նրան դարձնել SLAM FM-ի DJ:
Պահպանելով Բունտարկայի գաղտնիքը, Թարան դառնում է հայտնի, որովհետև նրա ռադիո հաղորդումը խորհուրդ է տալիս իր դանընկերներին լիենլ այնպիսին, ինչպիսին որ կան։ Նա լավ ժամանակ է անցկացնում. մի անգամ նա երեկույթ է անցկացնում դպրոցում դասամիջոցի ժամանակ, որտեղ, տնօրենը՝ Մորենոն արգելում է լսել Բունտարկայի հաղորդումը։ Սակայն, Մորենոն չի կարողանում ստիպել DJ Կեմի Կյուին հեռանալ դպրոցից, քանի որ նա մեքենան կայանել է փողոցում,որը չի պատկանում դպրոցին, և նա չունի իրավունք։
Բարկացած Մորենոն որոշում է չեղյալ հայտարարել երեկությը, քանի դեռ Բունտարկան թաքցնում է իր ինքնությունը։ Նրա դասընկերները հիասթափվում են և զանգահարում են ռադիո, որպեսզի ասեն, որ նա կոտրել է նրանց երազանքները։ Վախեցած, որ Բունտարկան կոտրել է իրեն լսողների երազանքները, Թարան և SLAM FM-ը որոշում են մասնակիցներին, նվիրել Լինկոլն Բէեյի Լաբի անգլ.՝  MORP: Աշակերտները առաջարկում են, որպես երեկույթի թագուհի Բունտարկային, և չնայած նրան, որ Մորենոն կհեռացնի նրան, Թարան բարձրանում է բեմ, որպեսզի ստանա թագուհու թագը։
Թարային պաշտպանելու մտադրությամբ, նրա լավագույն ընկերուհին՝ Օդրին բղավում է՝ «Ոչ, Բունտարկան ես եմ»։ Գևինը, ով սիրահարված է Թարային հետևում է նրա օրինակին, և ի վերջո, բոլոր աշակերտները բղավում են, որ նրանցից յուրաքանչյուրը Բունտարկան է, մինչ տնօրեն Մորենոն չի ընդունում իր պարտությունը, և հեռանում։ Թարան վստահությամբ լցված, երբ նրան ընդունեցին դասընկերները, թագւ տալիս է Ստեյսիին։ Ռադիոհաղորդավարի նախկին թշնամին՝ Ստեյսին, ասում է. «Ես եմ Բունտարկան», և Ստեյսին վերջապես ստանում է իր թագը։ Ֆիլմը ավարտվում է Թարայի և Գևինի պարով, ովքեր վերջապես կարող են լինել այնպիսին, ինչպիսին որ կան։


== Դերերում ==


== Սաունդթրեկերի ցուցակ ==


== Ծանոթագրություններ ==


== Արտաքին հղումներ ==
Պաշտոնական կայքէջ
«Բունտարկա»(անգլ.) ֆիլմը Internet Movie Database կայքում
Սոլանա դել Պինո

Սոլանա դել Պինո (իսպ.՝ Solana del Pino), քաղաք և մունիցիպալիտետ Իսպանիայում, գտնվում է Սյուդադ Ռեալ պրովինցիայում՝ Կաստիլիա-Լա Մանչ ինքնավար համայքնի կազմում։ Մունիցիպալիտետը գտնվում է Վալյե դե Ալկուդիա շրջանի կազմում։ Տարածքը կազմում է 179 կմ²։ Բնակչությունը՝ 414 մարդ (ըստ 2010 թվականի)։ Պրովինցիայի հեռավորությունը վարչական կենտրոնից կազմում է 284 կմ։


== Ֆոտոդարան ==

		
		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Ստարովարվարովկա (այլ կիրառումներ)

Ստարովարվարովկա, կարող է վերաբերել՝

Ստարովարվարովկա - գյուղ Ուկրաինայի Դոնեցկի մարզի Ալեքսանդրովիում
Ստարովարվարովկա - գյուղ Ռուսաստանի Պրիմորիեի երկրամասի Անուչինսկի շրջանի կազմում
Սզնի խոշորափուշ

Սզնի խոշորափուշ (լատ.՝ Crataegus macracantha Lodd), վարդազգիների ընտանիքի, սզնի ցեղի բույս։


== Նկարագրություն ==
Տերևաթափ ծառ է, որը հաճախ աճում է թփանման, 4,5-6 մ բարձրությամբ, ոչ բարձր բնով, որի տրամագիծը չի անցնում 12-20 սմ-ից, ծածկված բաց դարչնագույն կամ մոխրավուն կեղևով, որը անջատվում է փոքր թիթեղներով։ Ճյուղերը հաճախ ծռմռված են, առաջացնելով անկանոն, երբեմն՝ կլորավուն սաղարթ։ Երիտասարդ ճյուղերը զիգզագաձև են, ընձյուղները մերկ են, շագանակադարչնագույն, փայլուն, ավելի ուշանփայլ, կարմրադարչնագույն։ Փշերը բազմաթիվ են, բարակ, 6-14 սմ երկարությամբ, շագանակադարչնագույն, խիստ փայլուն։ Տերևները լայն, հակառակ ձվաձև են, էլիպսաձև, սուր կամ կլորավուն գագաթով, լայն սեպաձև կամ կլորավուն հիմքով, վերևի մասը ամբողջական կամ բազմաթիվ ոչ խորը կտրատված բլթակներով, զույգ սղոցաեզր, 5-7 սմ երկարությամբ և 3,5-5 սմ լայնությամբ, երկարացած ընձյուղների վրա մինչև 7,5-10 սմ երկարությամբ և 6,5-7,5 սմ լայնությամբ, բացվելիս վառ կարմիր, հետագայում կաշվեկերպ, մուգ կանաչ, փայլուն, վերևի կողմից մերկ, դուոս ցցված ջղերով, ներքևից թույլ աղվամազապւստ։ Կոթուններն ունեն 1-2 սմ երկարություն, ամռան երկրորդ կեսից' վառ կարմիր։ Ծաղկաբույլերը բարդ են, վահանաձև, բազմածաղիկ։ Ծաղիկները սպիտակ են, 1,6-2 սմ տրամագծով, առէջները 8-12 հատ են, սռնակները 2-3։ Պտուղները հավաքված են ցրված ողկույզներում, գնդաձև են, վառ կարմիր, փայլուն, արտակարգ հյութալի ու համեղ են, 0,8-1,0 սմ տրամագծով, թափվող, 2-3 սերմերով։ Ծաղկում է մայիսին, պտուղները հասունանում են սեպտեմբեր-հոկտեմբեր ամիսներին։


== Տարածվածություն ==
Տարածված է հյուսիսային Ամերիկայում, Վերմոնտից մինչև Նյու Յորք, Պենսիլվանիայի վրայով մինչև Իլլինոյսի հյուսիսը։ Աճում է լեռնալանջերին, կրով հարուստ հողերում, գետահովիտներում։


== Կիրառություն ==
Մեր հանրապետությունում լայնորեն է մշակվում ամենուրեք։ Ներմուծված սզնիներից ամենատարածվածն է։ Ամենուրեք հանդես է բերում ցրտադիմացկունություն
և ձմեռնադիմացկունություն։ Պահանջկոտ չէ աճման պայմանների նկատմամբ, այնուամենայնիվ լավ է աճում ու զարգանում սննդանյութերով հարուստ, հզոր, ստրուկտուրային, լավ ջրաթափանց և օդաթափանց հողերում։ Լավ է խուզվում և երկար է պահպանում տրված ձևը։ Առանձնապես աչքի է ընկնում
ծաղկման, պտուղների հասունացման և տերևների գունափոխման շրջանում։ Էկոլոգիական խումբը՝ Xllp: Մշակության հավանական շրջանները 1-32։


== Ծանոթագրություններ ==
Կղիզիլաջլո

Կղիզիլաջլո (վրաց.՝ ყიზილაჯლო), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1240 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 184 մարդ։


== Ծանոթագրություններ ==
Վիվիեր

Վիվեր (ֆր.՝ Vivières), Ֆրանսիայում գտնվող համայնք, որը մտնում է Պիկարդիա երկրամասի կազմի մեջ։ Համայնքի գավառն է հանդիսանում Էնան։ Համայնքը մտնում է Վիլե Կոտրե համայնքի կազմի մեջ։ Համայնքի շրջանն է հանդիսանում Սուասոնը։
Համայնքի INSEE ծածկագիրն է 02822։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 400 մարդ։ 


== Տնտեսություն ==
2010 թվականին 269 մարդկանցից (15—64 տարեկան) 194-ը եղել են առավել ակտիվ տնտեսվարողներ, 75-ը եղել են համեմատաբար ոչ ակտիվ քաղաքացիներ (ակտիվության ցուցանիշը կազմել է 72,1 %, 1999 թվականին եղել է 69,1 %)։ 194 ակտիվ մարդկանցից 179-ը աշխատել են տարբեր ձեռնարկություններում (98 տղամարդ և 81 կին), անաշխատունակների թիվը կազմել է 15 մարդ (9 տղամարդ և 6 կին)։ 75 ոչ ակտիվ քաղաքացիներից 27-ը եղել են կամ աշակերտ կամ էլ ուսանող, 22-ը եղել են թոշակառու, 26-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիվեր ազգային համալսարանի վիճակագրւթյունը (ֆր.)


== Ծանոթագրություններ ==